****

**Klasa:**

**Urbroj:**

**Zagreb, 22. 10. 2024.**

**Projekt 2024-1-HR01-KA121-SCH-000215550**

**NATJEČAJ ZA** **PRAĆENJE POSLOVA (JOB-SHADOWING) NASTAVNIKA I. GIMNAZIJE**

**OPĆI DIO**

Na natječaj se mogu prijaviti svi nastavnici I. gimnazije koji su upoznati s općim i specifičnim ciljevima Akreditacije Erasmus+ kao i aktivnostima kojima će se ostvarivati ciljevi:

1. Poboljšati upotrebu novih tehnologija, inovativnih metoda poučavanja i metoda zelene tranzicije
2. Razvoj jezičnih kompetencija učenika i nastavnika
3. Jačanje kompetencija za aktivnost u zajednici te jačanje svijesti o zajedničkoj europskoj baštini i raznolikosti
4. Podupiranje stručnog usavršavanja nastavnika, ravnateljice i ostalih zaposlenika I. gimnazije
5. Uspostaviti mobilnost u svrhu učenja za što veći broj učenika

**INDIVIDUALNA MOBILNOST**

Oblik mobilnosti: PRAĆENJE POSLOVA (JOB-SHADOWING)

Opis mobilnosti: odabrani nastavnici pratit će nastavni proces kolega iz škole domaćina i sudjelovati u drugim programima koje je škola domaćin pripremila s ciljem upoznavanja s odgojno-obrazovnim procesom (školska administracija, prava i obveze nastavnika, predmetni i školski kurikulum i sl.)

Mjesto mobilnosti: Burjassot (Valencia), Španjolska

Vrijeme mobilnosti: 25. – 29. studeni 2024.

Škola: IES Federica Montseny

Organizator: Secondary school and VET (dob učenika:  12-18 godina)

Za mobilnost će biti odabrana **dva** **nastavnika** koji zadovoljavaju kriterije sukladno projektnoj prijavi.

ODABIR NASTAVNIKA

Postupak odabira nastavnika provest će Povjerenstvo za odabir sudionika mobilnosti u sastavu:

1. Dunja Marušić Brezetić, ravnateljica I. gimnazije
2. Jelena Narančić, projektna koordinatorica
3. Meri Matušan, nastavnica TZK, zamjenica projektne koordinatorice
4. Dragan Rašić, nastavnik biologije i kemije
5. Dunja Opatić Sanuri, nastavnica engleskog jezika

Etape selekcije:

1. Pisana prijava
2. Usmeni razgovor
3. Objava rezultata

PISANA PRIJAVA

Prijava se vrši preko Google obrasca: <https://tinyurl.com/22m6ge5j>

Obrazac je objavljen u sklopu natječajnog teksta na mrežnim stranicama I. gimnazije [www.prva.hr](http://www.prva.hr). Rok za prijavu je sedam (7) kalendarskih dana od datuma objave natječaja na mrežnoj stranici škole

Za pravovaljanu prijavu potrebno je:

1. U potpunosti ispuniti polja u Google obrascu
2. Na zadanom mjestu u Google obrascu priložiti životopis i motivacijsko pismo sukladno propisanim formama

U životopisu je potrebno istaknuti ključne stručne kompetencije vezane uz područje kojim se bavi tečaj, opće kompetencije u sektoru odgoja i obrazovanja, iskustva rada na EU projektima s naglaskom na Erasmus+ projekte (navesti konkretne projekte i zaduženja na istima).

Povjerenstvo za odabir sudionika provjeri će pravovaljanost prijava te će se svi kandidati s potpunim prijavama pozvati na usmeni razgovor.

USMENI RAZGOVOR:

Usmenim razgovorom će se utvrditi:

- motiviranost za sudjelovanje u tečaju

- jezične kompetencije na stranom jeziku

- predznanje o područjima značajnima za tečaj

Razgovoru će nazočiti tri člana Povjerenstva.

OBJAVA REZULTATA

Rezultati će biti objavljeni na mrežnoj stranici škole. Po objavi istih počinje teći žalbeni rok u trajanju od 5 kalendarskih dana. Žalbe se podnose u pismenom obliku Povjerenstvu za odabir sudionika mobilnosti predajom na urudžbeni zapisnik u školsku referadu. Konačni rezultati bit će objavljeni nakon isteka žalbenog roka na o mrežnoj stranici I. gimnazije.

Ukoliko se na natječaj prijavi više nastavnika svi će se kandidati rangirati i oni koji ne budu izabrani bit će rezerva u slučaju da odabrani nastavnik mora odustati od mobilnosti iz opravdanih razloga.

****